rlitschk/wikidir huggingface dataset:
De neu Beleichtung, dt. Die neue Beleuchtung, is a Gschicht vom owaöstareichischn Mundoatdichta Josef Krempl (11. Feba 1862 bis 4. Aprü 1914). Es is ane vo mera ausm Biachl Studien aus dem oberösterreichischen Volksleben. Des Biachl is eascht noch seim Tod, 1921, beim Valog Pirngruber in Linz aussakema. Deckbladl aus em Biachl. Studien aus dem oberösterreichischen Volksleben. Do de Gschicht beim Lesn a Wengl ghockt hod, san zweng da bessan Lesboakeit maunche gschriebma Wuat gendat wuan. Do jo da Mundoatdichta Josef Krempl scho 1914 vaschtuam is und des Biachl eascht 1922 aussakema is, kunz leicht gwest sei, doss se a Lektor zweng an bessan Vakafseafoig a Wengl an de Buachschtobn vagriffa hod. Da Dichta hed se jo neamma afregn kena. Zweng dem schtengan de Origineuseitn ausm Biachl vo 1921 af da Seitn vo da Gschicht. So kauns a jeda söwa nochelesn. Z´Loamstättn wölln´s des elektrische Liacht eirichtn. Des is owa ned so oafoch, weu nu z´vü Kepf duat san, de liaba in da Finstan foattoppn und de von Höllawean schtandapeda nix hearn wölln. "Des warn Gschichtn", moant da Saglhuaba, "seit Urahnlszeidn hod´s es bei ins ohne Beleichtung dau und iazt gangs af oamoi neamma !" " Du muaßt´s nehma", sogt
Mid freia Wuin (dt. freier Wille, Willensfreiheit) moant ma de Fehigkeit vo de Menschn, zwischn Oitanativn bewusst entscheidn z kina. Obs an frein Wuin owa ibahapts gibt bzw. in wejchanan Ausmoss is a oide Streitfrog in da Philosophie und Religion, owa aa in da Wissnschoft vo heit. Aufn easchtn Blick scheinz klor, doss an frein Wuin gibt. Wann ma si owa oschaugt, dass a Entscheidung beispuisweis duach biologische (z. B. Gene), psychologischen (z. B. Triab, Gfui, Stimmung), soziologische (z. B. Gruppnzwang) Faktorn unbewusst gschteiat wead bzw. wean ko, nacha is des neama ganz so oafoch, ob ma in dem Zammahang iwahapt no vo Freiheit redn ko. Da Schopenhauer hod de Problematik in an Aphorismus afn Punkt brocht: "Da Mensch ko doa, wos a wui, owa ea ko ned woin, wos a wui." In da klassischn Mechanik vo da Physik gibts koa Freiheit. De Leahmoanung is: Wann ma gmua Infos ham dad, nacha kunnt ma ois voaraussogn. De modeanare Quantnmechanik zoagt owa, dass ned ois voarausgsogt wean ko, aa wanst ausreichade Informationa host. Inwiaweit ma deswegn de Existenz vo an echtn Zuafoi oda gor vo an frein Wuin onehma kunnt, is owa umstrittn. Fate, Freedom and Neuroscience - a debate on
Da Neandatola is a ausgstuabana Vawonta vom heitign Mensch. Wissnschoftlich haaßt a Homo neanderthalensis, da heitige Mensch, oisa mia, haaßn jo Homo sapiens. De Neandatola hod si in Eiropa entwicklt, woi parallöö zum Homo sapiens in Afrika. Beide haum de gleichn Voafoan und ghean zua gleichen Gattung Homo. Nochdem, wos ma bis jez gfundn hod, hod a große Täu vo Sid-, Mittl- und Osteiropa besiedlt. Ma hod obaraa seine Baana in Westasien, in da Tiakei, de gaunze Levante, Noadirak und in Täun vo Zenträuasien gfundn. De Fossülien, de ma bis zu aan Oita vo ziaka 130.000 Joa datiat, haum eana Merkmole bsundas deitlich, wegn dem sogt ma, des waa da „klassische“ Neandatola. Wäu ma kaana Baana vom Neandatola gfundn hod, de wos jinga ois wia 30.000 Joa san, is a woi domois ausgstuam. Oba warum, waaß ma ned. Kloraweis gibz oba a gaunzes Schibbl Theorien. Wäu zumindest einige von eana offnboa reglrecht bestottet wuan san, stööt da Neandatola neman Homo sapiens de woi ab bestn fossüü dokumentiate Oat vo de Hominini doa. Den Nauman Neandatola kennt jo a Jeda. Der kummt vo dem hea, doss ma 1856 im heitign Bundeslaund Nordrhein-Westfalen, im „Neandatoi“, des easchte Gerippe gfundn hod, wenigstns a
Da Heidlbeag-Mensch (dt.: Heidelberg-Mensch), haaßt wissnschoftlich Homo heidelbergensis, und is a scho längst ausgstuabane „Hominini“-Oat vo da Gattung Homo. Ma rechnet do bsundas de Fossülien dazua, de wos ausn eiropäischn Mittelpleistozän staumman und ziaka 600.000 bis 200.000 Joa oid san. Vuagänga diafat da Homo erectus gwesn sei. Ob 200.000 Joa hoz daunn in Nochfoiga gem, in Neandatola (Homo neanderthalensis). Mid de Trennungslinien dazwischn is des oba ned aso. Bei vülle Baana, de wos ma ausgrom hod, san si de Paläoanthropologen - so haaßn de Leit, de wos des studian - iwahaupt ned einig, wo des Klump dazuagheat. A boa davo maanan, doss so mauncha Fund vom Homo heidelbergensis einglich nix is, ois wiaraa Variantn vom Homo erectus. Da Nauman vo da Gattung Homo kummt ausn lateinischn, duatn haaßt hŏmō [ˈhɔmoː] sovüü wia „Mensch”. Und heidelbergensis hot damit wos damid ztuan, doss se des Typusexemplaa in ana Schoddagruam in da Näh vo Heidelberg in Deitschlaund gfundn haum. Augfaungt hoz min Kinnladl vo Maua, dema heid a Oita vo iwa 600.000 Joa zuaschreibt. Am 21. Oktober 1907 hod da Hartmann Daniel, a Doglöhna aus Leimen, des Kiefa beim Schaufln in dea Gruam duatn gfundn und aunan geleahtn Hean Otto Schoetensack ogem. Es
Da Homo erectus is a Oat aus da Gattung Homo. Aus eahm hod si in Afrika da Homo Heidelbergensis ausbüt und vo dem schtaummt daun in Eiropa da Neandatola o. Und in Afrika hod se daun schpoda a iwan Homo Erectus und iwan Homo Heidelbergensis da Homo sapiens ausbüt, den wos mia ois „modeanan Mensch“ bezeichnen. An da syrischn Middlmeeaküstn und in Eirpoa san se da Neandatola und da Homo Sapiens, dea a ois da Cro Magnon Mensch bekaunnt is, begegnt. Za dera Zeid hod owa in Sidostasien nu da Homo Erectus glebd. Ea und da Neandertaler san owa nochand ausgschtuarm. Und alloani da Homo sapiens hod iwalebd. Do ma heid vü genauare Untasuachungsmethodn hod kau ma a de Fund weid bessa und genaua bschtimma und zeidli genaua eiuadna. Nochm Richard Leakey woa a da Homo erectus „da easchte, dea wos des Feia vawendt hod, ea woa da easchte, dea wos des gmoaschoftlige Jagan zu aana Grundlog vo seine Eanährung gmocht hod, und ea woa da easchte, dea wos iwahaupt aufrecht wiaraa modeana Mensch rennan hod kenna“. Owa beim aufrecht Renna hod se da Leaky girrt. Den Heid woaß ma, doss des a schau da Homo Ergaster kenna hod. Seit
Homo ergaster is a ausgstuabane Hominiden-Oat von da Gattung Homo ausn Altpleistozän. Zu dera Chronospezies zööt ma nua de Fossülien aus Afrika, de wos 1,9 bis 1,4 Mio. Joa oid san und de wos ma in Koobi Fora (Ostafrika) oda in Swartkrans Sidafrika gfundn hod. A boa vo de Fund, wos ma do dazuazööt san owa aus jingare Schichtn, de san meglichaweis nur 1 Mio. Jahre alt. Homo is ogleit vom lateinischn homo [ˈhɔmoː], wos sovüü wia „Mensch“ haaßt. Ergaster is wos ausn Griechischen und bedeit „Hackla“ (dt.Arbeiter). Homo ergaster is oisan „der arbeitende Mensch“. Auf des sans kumman, wäu ma dera Oat de Vawendung vo Staaweakzeig zuaschreibt. Ma muaß owa sogn, doss de ötastn Staaweakzeig locka 2,4 Millionen Joa am Buckl haum und damid deitlich öta san ois de Baana vom Homo ergaster. Woascheinlich woans vom Homo rudolfensis od vom Homo habilis. Da Homo ergaster haaßt aso wengan Weakzeiggebrauch und da Heastöllung davo. Owa zum Täu san a Fundstickln aus Schichtn, in denan ma Fossülien gfundn hod, de ma eignlich zum Paranthropus boisei rechnat; aundere san aus Schichtn, wo ma iwahaupt kaa Weakzeig gfundn hod. Ois in oim is äussa a Weakzeiggebrauch vom Homo ergaster zwoa hoch woascheinlich, owa
As Erdbem vo Concepción am 8. Februar 1570 hod d Stod Concepción in Chile zerstört. As Erdbem hod a Magnitudn vo 8,3 ghod. De Azoi ve do doudn wiad auf 2000 Leid gschatzt. Nochm Bem hods nu an Tsunami gehm, der dann olle Heisa vo da Stod zerstört hod. De Stod is danoch 15 km weida weg wieda aufbaud woan.
Nazca (es geht aa Nasca) is de Haptstod vo da Provinz Nazca, de wos in da Region Ica liegt. Es is a recht klaane Stod mid vuileicht 23.000 Leit, de wos do wohnan. Liegn tuaz in da Näh vo da Sidkistn vo Peru, ziaka 450 km untahoib vo Lima, duatn, wo da Fluß Nazca ins Meea einegeht. Nazca is a da Nauman voan gaunzn Sistem con Töölan duatn. An Flugploz haums aa do, ma kaun duat Rundflig iwa de Nazca-Linien mochn, de wos seitn Däniken a jeda kennt. De Linien ghean seit 1994 zum Wöödeabe vo da Menschheit, se san aa da Grund, doss mid da Stod wiatschoftlich wos weidagaungan is. Wengan Tourismus gibz an Schibbl Hotöös und Wiazheisa und Reisebiroo, wo ma Rundflig buchn kau. Geoglyphn Nazca-Kuitua Viola Zetzsche: Das Rätsel der Pampa. In: National Geographic Deutschland. August 2005, ISSN 1615-0872, S. 20–30. Dietrich Schulze, Viola Zetzsche: Bilderbuch der Wüste. Maria Reiche und die Bodenzeichnungen von Nasca. Mitteldeutscher Verlag, Halle 2005, ISBN 3-89812-298-0. Commons: Nazca – Oibum mit Buidl, Videos und Audiodateien -14.828888888889-74.943611111111Koordinaten: 14° 50′ S, 74° 57′ W Normdaten (Typ fehlt) :
De Seej oda Psyche is in Mythn, Philosophien und Religiona oft de iwanatialiche und unsteabliche Quintessenz vo an lebendign Wesn. Es gibt owa an Haffa vaschiedane Interpretationa und Representationa vo da Seej, vom Seejnvogl bis zan Engl. Heit vasteht ma unta Seej moast de Innawejd vo an Menschn, oiso as gonze Packl vo Gmiat und Vastond, Gfui und Denga. A Thema, wo vo da Psychologie untasuacht wead. Im Oidog moant ma mid Seej meahra nua de Gfuiswejd vo an Menschn, as Heaz. Seej steht owa monchmoi aa fia'n gonzn Menschn, beispuisweis in so a guade Seej. As boarische Woat Seej kimmt vom urgermanischn *saiwalō. De weidane Heakunft is unbekannt. Es kunnt entweda mid Sää z doa ham, wei Sään fia de Germanen vo Geistan und Seejn (ungeboaranan und doudn) bewohnt worn, oda es kimmt von vom oidnoadischn Lehnwoat fia Untawejd saivo. In da eiropäischn Philosophie is ognumma worn, dass de Seej en Loab as Lebn eihaucht. Es is in da Regl streng zwischen Loab und Seej untaschiedn worn (sogn. Dualismus). In da ostasiatischn Philosophie wead oft vo oana Oaheit vo Loab und Seej ausganga (sogn. Monismus). De Seej ois Vogl (a uaoide, animistische Vuaschtejung) De oidegyptische Seej (Ba, a Foik
Da Homo habilis is aa ausgstuabane Oat aus da Gattung Homo. Olle Baana, wos ma bis jetz gfundn hod und zu dera Oat dazuarechnet, staumman aus ostafríkanische Staanaschichtn. Im Aprüü 1964 san de easchtn Fund bekaunnt gmocht wuan, aa da Nauman, und des güüt ois „Wendepunkt der Paläoanthropologie“. Wäu davua hod ma aus Afrika nua de Fossülien von da Gattung Australopithecus kennt. De Baana vom Homo erectus hod ma bis dahin nua in Asien gfundn und wegn dem hod ma gmaant, de gaunze Gattung Homo is wos asiatisches. Den Nauman hod da Raymond Dart den Easchtbeschreiban auns Heaz glegt. Homo is ogleit vom lateinischn homo [ˈhɔmoː], wos jo aafoch „Mensch“ haaßt. Habilis is aa lateinisch und maant sowos wia „g'schickt“ oda „begobt“. Demnoch haaßt Homo Habilis sowos wia „geschickta Mensch“. Wos ma bishea gfundn hod, schätzt ma auf 2,1 bis 1,5 Millionen Joah. Wegn a boa no unkloare Umstend kaun ma des owa ned genau sogn. Wäu goa so vüü Fund hod ma jo no ned gmocht, und de Datierungsmethoden haúm a ziemliche Streuung auffe-obe und gem nur äußare Grenzn au. Des haaßt, a neicha Fund kenntat a wieda ois duachanaund bringan und ma miaßat wieda de gaunzn Joaresaungobn aubassn.
Old Formation De Old Formation woara estareichische Rock'n'Roll-Band. 1981 is eignlich ois reine Cover-Band grind wuan, damiz gelegenlich in eischlägige Klubs theatahoiba spüün. Sea hom si oba daunn mid eigane Titln wia Rain in the city in da domolign Pop-Szena posizionian kennan. De Grinda woan Robert Toegel (Gesang, Saxophon), Otto Sotosek (Gesang, Schlagzeug) und Josef "Pepi" Veprek (Piano). Se haum 1981 aus reina Hetz a Band grind min aafochn Züü, a boa moi im Joa speziöö fia Rock'n'Roll Tänza und Fans von da oidn Musik zum spüün. Es san daunn dazuakumma da Andreas "Andy" Kaltenhauser (Gesang, Gitarre), Gerhard Donhofer (Bass) und am Enda aa da Josef ""Gschiserl"" Meiböck (Gesang). Mea oda wenig zufällig sans min domolign Labl CBS-Records in Kontakt kumman und haum im Oktober 1981 eana easchte LP aufgnumman, de daunn im März 1982 präsentiat wuan is. A Numma drauf hod ghaaßn Rain in the City, de is äus Single auskopped wuan und de hod si sofuat in die de Austrian Charts wichtig gmocht. De Numma is aa a richtiga Evagriin woan, bis heut gheat des Liadl zu Standardrepatoaa vo Bands, de wos iwahaup sowos wia Rock'n'Roll spüün. Im Heabst 1984 haum daunn da Pianist und da Sänger gwexlt,
De Logik (von oidgr. λογικὴ τέχνη logiké téchnē ‚dengade Kunst‘) is de Leah vom richtign Schlussfoigan. De Wuazn vo da Logik liegt in da Philosophie. Heit is se ois Struktuawissnschoft vua oim in da Mathematik und da Informatik dahoam. In da Logik steht de formale Giitigkeit vo da Argumentnstruktua im Voadagrund und ned da Inhoid vo de Aussogn. Logik at PhilPapers Logik at the Indiana Philosophy Ontology Project An Outline for Verbal Logic Eifiahrunga An Introduction to Philosophical Logic, by Paul Newall, aimed at beginners. forall x: an introduction to formal logic, by P.D. Magnus, covers sentential and quantified logic. Logic Self-Taught: A Workbook (originally prepared for on-line logic instruction). Nicholas Rescher. (1964). Introduction to Logic, St. Martin's Press. Essays "Symbolic Logic" and "The Game of Logic", Lewis Carroll, 1896. Math & Logic: The history of formal mathematical, logical, linguistic and methodological ideas. In The Dictionary of the History of Ideas. Online Tools Interactive Syllogistic Machine A web based syllogistic machine for exploring fallacies, figures, terms, and modes of syllogisms.
Waidhofn aun da Ybbs is a Statuarstod in Niedaöstareich. 11.126 Leit wohnan do (Stand 1. Jenna 2023). Joahundatelaung woa do des Zentrum von da Eisenvaoaweitung, wos natialich de Gschicht vo da Stod imma prägt hod. De Stod Waidhofen an der Ybbs liegt in de sogenaunntn Eisenwurzen im Mostviadl, im sidwestlichn Niedaöstareich, middn in de Ybbstola Oipn auf aana Seehechn von 362 m, waunn ma de Stodpfoakiachn heanimmt. De Ybbs geht middn durch die Stod und hod a tiaf eigschniddans Toi eazeigt. wiar aa Canyon. Da hechste Punkt vo dem Gmoagebiet is da Wedakogl mid 1115 m, dea wos aun da Grenz noch Opponitz) liegt. De Hausbeag san da Buchenberg (790 m) und da Schnabelberg (958 m). De via Uat Windhag (711 m), Konradsheim (651 m), St. Leonhard am Woid (714 m) und St. Georgen aun da Klaus (665 m) ghean aa zum Vawoitungsbeziak. De bewoidete Flächn vo Waidhofn nimmt 43,76 % ei. Zsamman mid da Stoodgmoa büüdn seid 1972 de Gmoana Waidhofen-Land, Zell an der Ybbs, Windhag und St. Leonhard, de Großgmoa Waidhofen an der Ybbs, wo ois in oim 11.662 Leit wohnan. De Gmoagebie schliaßt zehn Uatschoftn ei (in Klaumma jewäus de Eiwohnazoi nochn Staund vom 31. Oktober 2011)
De Eisnwuazn is a Täu von de Koikvuaoipn duatn, wo Niederösterreich, Oberösterreich und de Steiermark zsammstessn. Eikranzlt is des Gebiet von de Fliss Steyr, Ybbs und Erlauf zammt eanare Nemtööla. Liegn tuaz in di Ybbstaler Oipn, und im Sidn schliaßt aa no da Hochschwab au. Min Begriff Eisnstroßn maant ma nem da Eisnwurzn owar aa no de Uatschoftn auf da aundan Seitn vom Hochschwab, wias Vordernbergertal und Leoben. Des historische Zentrum vo dem Gaunzn is da steirische Erzberg, dea in da Vagaunganheit de Wiatschoft vo da gaunzn Gegnd prägt hod. Da Stoot Österreich hod bei da UNESCO vuagschlogn, de Region zum Weltkultuaeabe zmochn. Es gibt aa a boa Natuaschutzareale do, wia zum Beispüü de Nationäupaaks Kalkalpen und Gesäuse, de Natuapaaks Ötscher–Tormäuer, Niederösterreichische Eisenwurzen und Steirische Eisenwurzen, obaraa des Wüüdnisgebiet ''Dürrenstein'', aans von de greßtn Uawoidgebiet vo Middleiropa. Commons: Eisenwurzen – Sammlung vo Buidl, Videos und Audiodateien Webseite Eisenstraße Webseite des Naturparkes Steirische Eisenwurzen
Da Eazbeag is a Beag im Steirischn bei da Stood Eisenerz in da Gebiagsgruppn vo de Eisneaza Oipn. Wenigstns seitn 11. Joarhundat wiad dodan Eisneaz obaut, zum greßtn Täu Siderit. Es is da greßte Dogbau vo gaunz Middleiropa und fia Siderit speziöö übahaupt vo da gaunzn Wööd. Ma haaßt den Beag as „Steirischer Brotlaib“, wäu a aa heit no wiatschoftlich fia de gaunze Gegng, de jo a bißl schwach auf da Brust is, a eche Aussereißa is. Wichtige Eirichtungan wia de Voestalpine mid eanare Stoiweak in Linz und Leobn-Donawitz odaraa de Montanuniversität Leoben vadaunkn dem Beag eana Existenz. Ea woa de Grundlog fian wirtschaftlichen Aufschwung vo da Region Eisenwurzen und da estlichn Obasteiamoak vom 16. bis zum 20. Joahundat. Heit betreibt do de „VA Erzberg GmbH“, de wos aa zum Voestalpine-Konzean gheat, in Beagbau. Da Eazbeag gheat zua Grauwackenzone. Ea güüt ois des allagreßte Vuakumman wöödweit vo Siderit (fia de Chemika: FeCO3). Danem is im obautn Materiäu no aa Ankerit und des eisnreiche Gstaa Dolomit. Wegn dera Mischung mit weniga eisnreichn Zeig liegt da effektive Eisngehoit bei 22-40 %, im Durchschnitt sans ziaka 33 %. Im Joa wean vuileicht 2 Millionen Tonnen Eaz obaut, de daun mid da Eisnbau entweda
Da Noadpoi is da neadlichste Punkt vo da Eadn, wo de Eadaxn iah End hod. Gnau gnumma is des da geografische Noadpoi, wei es gibt no an magnetischn Noadpoi, dea wo ned iwaeihschtimmt. Da geografische Noadpoi liegt af ana Broadn vo 90° Noad, middn im (Arktischn Ozean, mid ana unbschtimmboan Leng, genau gengiwa an Siidpoi. Vom 21. Meaz bis 23. Septemba gähd de Sunna do nit unta, des hoaßt ma Poiardog. Af'n Poiardog foigt a Zeidl de Demmarung und nacha a boa Monad de Poiarnocht. Wea da easchte Mensch am Noadpoi woa, is nit oadeide, es kunnt da Roald Amundsen gwen sei. Commons: Noadpoi – Oibum mit Buidl, Videos und Audiodateien Arctic Council The Northern Forum North Pole Web Cam
Da Siidpoi is da siidlichste Punkt vo da Eadn, wo de Eadaxn ia End hod. Gnau gnumma is des da geografische Siidpoi, wei es gibt no an magnetischn Siidpoi, dea wo nit iwaeischtimmt. Da geografische Siidpoi liegt auf ana Broadn vo 90° Siid, auf da Antarktis, mid ana unbschtimmboan Leng, genau gengiwa an Noadpoi. Vom 23. Septemba bis 21. Meaz gähd de Sunna do nit unta, des hoaßt ma Polardog. Aufn Polardog foigt a Zeidl de Demmarung und nacha a boa Monad de Polarnocht. Wea da easchde Mensch am Siidpoi woa, is da Roald Amundsen gwen. Commons: Siidpoi – Oibum mit Buidl, Videos und Audiodateien NOAA South Pole Webcam 360° Panoramas of the South Pole The Antarctic Sun – Online news source for the U.S. Antarctic Program Big Dead Place
De Awarn, dt die Awaren, oda a Avars oda a midm frian Naum Warchoniten woan Reitaschtämm de vamuatli aus da Schteppn owahoib vom Kaukasus kema san. Se woan Untagebane vo de Juan-Juan und ois des Reich umma 555 vo de T`u-küe (Tiakn) eaowat woan is, hobm de Warchonitn za Dene gheat. Ois de T`u-küe gegn de Hephthalitn losgaunga san, is a großa Teu vo de Warchonitn gflohn. 558 san de Awarn mid ana Gsaundtschoft zan byzantinischn Hof in Konstantinopl easchmolig im remischn Gschichtsbüdl afdaucht und umma 828 hod des lezte awarische Tributarfiaschtntum afghead. De Awarn san in de benochboadn slawischn Voiksgruppn afgaunga oda se hobm se em bulgarischn Khan ois Söldna augschloßn. De Juan Juan, Jou Jan oda Rou Ran woan a altaischs Reitavoik, des owahib vo Kina a groß Reich büt hom. Se hom daduach a de Haundlsrutn iwas Tarimbeckn kontroliat. Eana Middlpunkt woa in da heitign Mongolei. Se hom merare aundare Stämm und Vöka unta eanane Heaschoft brocht. Ois untan Juan Juan Khan A-na-kue (umma 520) se a aundara Khan aus sein Voik, da Po-lo-men gegn Eam afglehnt. Da Po-lo-men hod mid seine Leid de Iwahaund griagt und so hod da A-na-kuei za de Kinesn fliahn miassn und
De Acolhua woan im Dreibund vo de Aztekn, des kuituarö augsengane Voik. Owa ins Toi vo Mexico, sans a aa so blosfiaßig ois a Chichimeknschtaumm kema. Eana Haubtschtod, Tetzcuhco woa fia ire botanischn Geatn und a fian kinniglign Zoo bekaunnt. Bei de Acolhua woa des Lebm ned gaunz so hiat wia bei de Mexica. Ana eana easchtn Aufiahra soi da Xolotl (Des Biest 1157-1204?) gwest sei. Dea soi mid seine Chichimekn de Toltekn bsiegt hom. Da Xolotl und seine Chichimekn soin natiale a iwa de Höhn vo Chicomoztoc kema sei. Ea hed sei Haubtschtod in Tenayuca ghobd. Da zwoate Heascha woa da Nopaltzin dea vo 1202 is 1236 regiat hod. In seina Zeit haum am aundan Seeuafah de Tepanekn augfaungt, eanane Nochboastäd zan Eaowan. Linksobn vo em Heaschoftsbroach woa da Dreibund vo Xaltocan, Cuauhtitlan und Tepotzolan. Owahoib Rechts ummi woan nu oanige Otomi-Heaschoftn. Drumm hod a gschaut, das a seine Kinda in aundare Heaschafamülien eiheiratn. Sei Suhn da Tlotzin Pachxochitzin woa in Tenayuca sei Nochfuaga. Und ea hod de Tochta vo an Heascha aus ana Schtod vo de Chalca gheirat. Da Tlotzin hod de Lebmsbedingungan vo seine Leid vabessat. Ea hod Wossaleitungan za de Städ aulegn lossn und hod mid
In da Gschicht vom Nezahualcoyotl, (Ne·tza·hual·có·yotl) wead sei eaeignissreichs Lebn a Wengl bschrim. Wa Ea in Eiropa gbuan wuan, dad man an Renaissance-Fischtn hoassn. Bevua de Schpania Middlamerika eaowat haum, woa ea sichalig de bedeitandsde Peasenligkeit vo gaunz Middlamerika. Ea woa a Födhea, Schlochtnlenka, Herrscha, Gsetzgeba, Architekt, Inschinea, Philosof, Litarad und Poet. Seine Ötan woan da Ixtlilxochitl (Bliah da Pita) dem Tlahtoani (Kini) vo de Alcolhua und da Matlalcihuatzin, de a Tochta vom Tenochtitlan-Mexica-Tlahtoani Huitzilihhuitl woa. Sei Gbutsnam woa Acolmiztli (schtoaka Puma). Owa zweng seine Eafohrungan und Ealebniss in seine Fluchtjoa hod a se söwa zan Nezahualcoyotl umgnennt (hungriga Koyote). Gbuan is a am 1. Kanikl, 28.4. 1402 und gschtuam am 6. Feiaschtoa, 4 Juni 1472. Sei Voik woan de Acolhua, a aa Chichimekn-stamm. 1418 ois de Tepanekn den Acolhuastoot eaowad haum san seine Ötan umbrocht wuan. Do woa dea Beasch eascht 16 Joah oid, wia a aus seina Hoamad hod flichtn miassn. Zeascht is a za de Oatvawaundtn Huexotzinca gflohn, begloat vo an Bruada und em treun Coyuhua. Und vo duat noch Tlaxcalla. Oiweu de Scheagn vo de Tepanekn af da Feasn, de sogoa a Kopfgaid fia eam ausgsezt hom. Mid de Leid aus seina Hoamat hod a oiweu
Wissn is a woare Moanung, eppas wo ma gwiis woass, a Netzweak vo Faktn, Theorien und Regln. Wissn untascheidt se vo Datn und Informationa. Eascht aus strukturiadn Datn entsteht Information und aus organisiada Information entsteht Wissn. Dakenntnis basiad im Grund imma af Sinneswoarnehmung. De Sinne san owa nua a meah oda wenga groba Fuita vo Datn, de wo im Hian nacha hypothetisch intapretiad wean. Deswegn gibts koa absolut sichas Wissn. Dorum gibts aa Vaschwearungstheorien, wei des Hian a Rekonstruktionsapparat is, dea wo aa do wos eineintpretian ko, wo ibahapts ned da Realitet entspricht. Wissn giit dohea nua so lang ois wia as Gegntei ned bewiesn is. As Woat Wissn kimmt vo da indogermanischn Wuazn *weid- und findt se beispuisweis im lateinisch videre ,schaun‘ (aa Video), im englischn view und im Sanskrit veda ,Wissn‘ wieda. Commons: Wissn – Sammlung vo Buidl, Videos und Audiodateien „The Value of Knowledge“ in da Stanford Encyclopedia of Philosophy (englisch, inklusive Literatuaogobm)Vorlage:SEP/Wartung/Parameter 1 und Parameter 2 und nicht Parameter 3 „The Analysis of Knowledge“ in da Stanford Encyclopedia of Philosophy (englisch, inklusive Literatuaogobm)Vorlage:SEP/Wartung/Parameter 1 und Parameter 2 und nicht Parameter 3 Aufsätze zum Wissensbegriff in der neueren Erkenntnistheorie wissensgesellschaft.org, ein Portal mit zahlreichen Aufsätzen.
A Vaschwearungstheorie oda Konspirationstheorie is a Hypothesn, de wo a Gschicht, a Entwicklung oda an Zuastand af a hoamlichs, plants und unrechtmassigs Vahoidn vo Leit (Konspiration, Vaschwearung) zruckfiaht. Da Grund fia de Existenz vo Vaschwearungstheorien is unta andam de rekonstruktive Funktion vom Denga. Des hoasst des Hian duad laffand intapretian, aa do wo s nix z intapretian gibt. Wamma nacha rationale Argumendt oublockt, nacha ko ma si schnej af an Hoizweg varenna. Vaschwearungstheorien foin deswegn unta Menschliches, Oizamenschliches. Jeda ko si af so an Hoizweg varenna, des is da Grund worums so vui Vaschwearungstheorien gibt und ma oft vo ana modeana Foam vo da Sog redd. Kaspar Hauser Literatur zum Thema Verschwörungstheorie@1@2Vorlage:Toter Link/portal.d-nb.de (Seite nicht mehr abrufbar; Suche in Webarchiven) im Katalog der Deutschen Nationalbibliothek Holocaust-Referenz: Antisemitismus und VS-Theorie Text-Sammlung von Tobias Jaecker iba Vaschwearungstheorien Pete Mandik: Shit happens (PDF; 158 kB) – Episteme 2007 Deutschlandfunk: Mythos Bielefeld. Verschwörungstheorien und ihre Geschichte(n) Michael Shermer: The conspiracy theory detector